Pravidlá súťaže „ŠAMPÁČIK“

**1. Organizátor súťaže**

Organizátorom súťaže „ŠAMPÁČIK“ (ďalej len „Súťaž“) je spoločnosť HERBA DRUG TRADE s.r.o., Mlynská 1335 053 11 Smižany (ďalej len „Usporiadateľ“).

**2. Čas konania Súťaže**

Súťaž sa začína 17.09.2024 a končí 22.11.2024 o 24:00.

**3. Účastníci Súťaže**

Súťaže sa môžu zúčastniť deti prvého stupňa základných škôl Slovenskej republiky. Účastník súťaže musí splniť podmienky účasti v Súťaži podľa Pravidiel. (ďalej len „Účastník súťaže”) a jeho účasť musí byť podložená súhlasom zákonného zástupcu.

**4. Zaradenie do Súťaže**

Do výberu výhercov súťaže bude zapojený Účastník súťaže, ktorý počas doby trvania Súťaže splní podmienku. Podmienkou je:

Nakresliť návrh na obal šampáčika/šampónu vložený do obrysu šampónu DiXi Svište, ktorý vznikol obkreslením produktu DiXi Svište a zaslať fotografiu návrhu prostredníctvom formuláru na [www.sampacik.sk](http://www.sampacik.sk) .

Účasť v Súťaži v prípade výhry zahŕňa zverejnenie výhercu prostredníctvom mena, triedy, školy a jej adresy na [www.sampacik.sk](http://www.sampacik.sk) a na sociálnych sieťach DiXi kozmetika po dobu 12 mesiacov od skončenia Súťaže.

Do súťaže sa počas jej trvania môže Účastník zapojiť aj viacerými návrhmi avšak email pre registráciu do súťaže **môže byť použitý len raz a každý návrh musí byť jedinečný**. V prípade, že budú z jedného emailu obdržané dve zapojenia do súťaže, zaradené budú návrhy, ktoré prišli včasnejšie. Jeden Účastník sa môže stať najviac jedenkrát výhercom výhry.

**5. Žrebovanie a výber výhercov**

Usporiadateľ do týždňa po skončení Súťaže

1. Vyžrebuje zo všetkých návrhov 5 výhercov
2. Vyberie zo všetkých návrhov 5 výhercov podľa vlastného uváženia a podľa originality návrhu
3. 10 výhercov vyžrebuje z tých, ktorí mali na fotografii návrhu zobrazený aj pôvodný produkt DiXi Svište
4. Výhercu exkurzie vyžrebuje zo všetkých návrhov
5. Zašle každému účastníkovi súťaže kupón s prekvapením

**6. Výhra**

**A. bodu 5. : Mydlá pre triedu na celý rok** + autori, autorky týchto 5 návrhov získajú **balíček kozmetiky pre seba a svoju rodinu** a **darček pre triednu pani učiteľku**.

**B. bodu 5.: Svištie vaky pre celú triedu** + autori, autorky týchto 5 návrhov získajú **balíček kozmetiky pre seba a svoju rodinu** a **darček pre triednu pani učiteľku**.

**C. bodu 5.: balík kozmetiky DiXi Svište.**

**D. bodu 5.: pozvanie pre celú triedu na exkurziu, každý účastník exkurzie dostane darček**

**E. bodu 5.: zľavový kupón na nákup na** [**www.dixi.sk**](http://www.dixi.sk) **a kupón na obdržanie darčeka pri nákupe**

Výhry A., B., C. budú výhercom doručená na adresu po kontaktovaní na email dohode s nimi.

Výhra D. a E. bude oznamená emailom.

**7. Zaslanie výhry**

Výhercovia budú vyzvaní emailom uvedeným pri zaslaní návrhu, aby Usporiadateľovi zaslali svoje kontaktné údaje. V prípade, že sa nepodarí s Výhercami skontaktovať do 7 dní od uskutočnenia žrebovania, budú vyžrebovaní noví Výhercovia.

**8. Zapojenie kolektívu**

Učitelia a vychovávatelia môžu zapojiť do súťaže aj kolektív za nasledujúcich podmienok:

1. Obrázky šampáčikov pošlú poštou na Herba Drug s.r.o., Mlynská 1335, Smižany 053 11/na zadnej strane s označením: meno, priezvisko, trieda, škola, + meno a email učiteľky, učiteľa/.
2. Pošlú nám na [sampacik@dixi.sk](mailto:sampacik@dixi.sk) očíslované fotografie šampáčikov, tak aby sme vedeli identifikovať autora každého šampáčika, teda so zoznamom: číslo, meno, priezvisko, trieda, škola + mesto/obec, email na učiteľa.

Na jednej foto môže byť aj viacero návrhov, ak budú očíslované.

* Do žrebovania bude zaradený celý kolektív ako jeden účastník súťaže.
* V prípade výhry pri žrebovaní penových mydiel alebo vakov pre celú triedu, túto cenu získava kolektív, ktorý zapojila daná učiteľka, učiteľ.
* Ak vyžrebujeme kolektív, každý žiak získa aj vzorky produktov DiXi Svište.
* Cena pre jednotlivca pri žrebovaní kolektívu nebude udelená, cena pre učiteľa áno.
* Cena pre jednotlivca v prípade výberu najorginálnejšieho diela bude udelená.
* Do výberu budú zaradené len návrhy, ktoré spĺňajú podmienku dodržania tvaru existujúceho produktu DiXi Svište.
* V rámci zapájania skupiny detí nie je  možné súťažiť v kategórii C) žrebovanie 10 cien z obrázkov, kde je odfotený aj produkt DiXi Svište.
* Dieťa, ktoré sa zapojilo do súťaže spolu s kolektívom, sa môže zapojiť aj jednotlivo spolu s rodičom cez nahrávací formulár.

**8. Informácia o spracovaní osobných údajov**

Na základe Nariadenia Európskeho parlamentu a Rady (EÚ) 2019/679 o ochrane

fyzických osôb pri spracúvaní osobných údajov a o voľnom pohybe takýchto údajov (ďalej iba „nariadenie GDPR“) a zákona č.18/2018 Z.z. o ochrane osobných údajov a o zmene a doplnení niektorých zákonov (ďalej iba „Zákon o ochrane osobných údajov“) platného od 25.5.2018, prevádzkovateľ HERBA DRUG TRADE s r.o., so sídlom vám ako dotknutej osobe poskytuje nasledovné informácie, ktoré potrebujete vedieť v súvislosti s účasťou v spotrebiteľských súťažiach, ktoré organizuje.

Bližšie informácie o podmienkach súťaží ako aj o právach dotknutých osôb sú dostupné

na [www.sampacik.sk](http://www.sampacik.sk). Aké osobné údaje dotknutých osôb sa spracúvajú? Osoby, ktoré sa zapoja do spotrebiteľskej súťaže (zákazníci-dotknuté osoby) poskytujú tieto údaje:

* meno a priezvisko zákonného zástupcu
* krstné meno, prípadne priezvisko dieťaťa
* trieda
* názov školy a adresa
* email
* meno a priezvisko učiteľa, učiteľky

Výhercovia dodajú organizátorovi súťaže osobné údaje za účelom doručenia výhry. Rozsah poskytnutých osobných údajov:

 meno a priezvisko

 adresa bydliska/školy

 telefónne číslo

**Účely spracovania údajov/Právne základy spracovania údajov**

Osoby, ktoré sa zapoja do spotrebiteľskej súťaže poskytujú organizátorovi súťaže osobné

údaje za účelom účasti v súťaži, vyhodnotenia súťaže, doručenia výhry a zasielania ďalších informácií o súťažiach, kampaniach a novinkách. Právnym základom na spracovanie osobných údajov v rámci súťaží je udelenie súhlasu dotknutej osoby podľa článku 6 ods. 1 písm. a) nariadenia GDPR a § 13 ods. 1 písm. a) zákona o ochrane osobných údajov. Pokiaľ ste v rámci súťaže udelili súhlas, máte možnosť tento súhlas kedykoľvek odvolať s účinkom do budúcnosti. Podrobnosti pre tieto prípady sú uvedené na webovom sídle prevádzkovateľa [www.herbadrug.sk](http://www.herbadrug.sk). Odovzdanie vašich osobných údajov tretím osobám sa uskutoční iba vtedy, ak je to potrebné na splnenie podmienok súťaže (napr. poslanie výhry cez logistickú spoločnosť). Odovzdanie vašich osobných údajov tretím osobám nad tento rámec zásadne vylučujeme.

**Spracúvanie/Uchovávanie osobných údajov:**

Po ukončení súťaže a oznámení výhercov budú osobné údaje účastníkov vymazané, email bude uchovaný pre zasielanie newsletteru. Osobné údaje výhercov budú pri vecných výhrach uložené počas trvania zákonných reklamačných nárokov (aby bolo v prípade technického či iného nedostatku možné vec opraviť alebo vymeniť) respektíve do doby stanovenej podľa iných zákonných predpisov, ktoré to prevádzkovateľovi ako organizátorovi súťaže ukladajú.

**9. Osobitné ustanovenia**

Usporiadateľ si vyhradzuje právo na zmenu Pravidiel Súťaže, na zrušenie Súťaže, zmenu

dĺžky trvania ako aj podmienky zaradenia do Súťaže, najmä, ale nie výlučne, pravidlá

žrebovania, dátum uskutočnenia žrebovania, počet výhercov, ako aj druhy výhier, ktoré

budú predmetom žrebovania. Zmenu pravidiel a podmienok zaradenia do Súťaže

Usporiadateľ vhodným spôsobom zverejní na facebookovej stránke. Usporiadateľ

nezodpovedá za žiadne škody vzniknuté v súvislosti s nesprávnymi údajmi poskytnutými

Účastníkmi Súťaže, ako i v súvislosti s neuplatnením, resp. nevyužitím výhry. Výherca

nemá právny nárok na výmenu výhry alebo výplatu jej hodnoty formou peňažnej alebo

inej kompenzácie. Účastník Súťaže berie na vedomie, že výhru nie je možné vymáhať

súdnou cestou. V prípade akéhokoľvek sporu týkajúceho sa Súťaže, bude rozhodnutie

Usporiadateľa konečné a záväzné. Účastníci Súťaže sa môžu s týmito Pravidlami

oboznámiť na facebookovej stránke Súťaže. Usporiadateľ si vyhradzuje právo vyradiť zo

súťaže Účastníka Súťaže, ak je obsah jeho súťažného príspevku vulgárny, urážajúci ľudskú dôstojnosť alebo odporujúci dobrým mravom a tento príspevok, jeho správanie vykazuje známky nekalého, resp. podvodného konania.

Zapojením sa do Súťaže vyjadrujú Účastníci Súťaže svoj súhlas spravovať sa týmito Pravidlami. Usporiadateľ si vyhradzuje právo konečného rozhodnutia, či boli splnené podmienky pre výhru v zmysle Pravidiel. Usporiadateľ Súťaže nie je zodpovedný za nefunkčnosť siete, ako i iné technické či programové chyby a omyly vzniknuté počas Súťaže.

V Smižanoch, dňa 22.08.2024